Jo Cox

**Helen Joanne** "**Jo**" **Cox** (nascuda Leadbeater; 22 de junh de 1974 – 16 de junh de 2016) èra una politiciana Britanica del Partit Trabalhista. Èra membra del Parlament (MP) per la circonscripcion Batley and Spen dempuèi mai de 2015.

Nasquèt a Batley, Yorkshire de l'Oèst, al Reialme unit e elevada près de Heckmondwike, Cox es diplomada de l'Universitat de Cambridge en 1995 puèi venguèt assistanta politica. Se jonhèt a l'organizacion umanitària internacionala Oxfam, e venguèt responsabla politica e pòrta paraula a l'Oxfam GB. Foguèt causida per èsser candidata al sèti parlamentària de Batley and Spen parliamentary après que lo titulari precedent decidiguèt de l'abandonar en 2015. Avent obtengut lo sèti pel PT, venguèt militanta dels afars al subjècte de la Guèrra Civila Siriana, e fondèt e presidèt lo grop interparlamentària dels Amics de la Siria; la rubrica necrologica dins *The Independent* lo jorn de sa mòrt la descriu coma fasent "campanha sens repaus pels refugiats".

Lo 16 de junh de 2016, Cox foguèt tuada per bala e escotelada mai d'un còps a Birstall, ont deviá tenir una permanéncia. Moriguèt de sas nafras un ora mai tard. Un òme de 52 ans que se revendiquèt coma nacionalista britanic foguèt arrestat en ligam amb l'ataca.

## Jovença e educacion
Cox nasquèt lo 22 de junh de 1974 a Batley,Yorkshire de l'Oèst, Anglatèrrra, e elevada a Heckmondwike. Sa maire èra secretária d'una escola e son paire trabalhava dins una usina de dentifrici e delacas. Estudièt a Heckmondwike Grammar School, que n'èra delegada. L'estiu, trabalhava a l'embalatge dels dentifricis.

Cox contunhèt estudiar las sciéncias socialas e politicas a Pembroke College, Cambridge e venguèt Bachelor of Arts (BA) en 1995. Èra lo primièr membre de sa familha a estudiar a l'universitat. Mai tard estudièt a la London School of Economics. Mai tard se remembrèt son experiéncia a Cambridge, ont çò qu'importava èra "ont nasquères ... cossí parlas ... qui coneisses", "que me picava pendent gaireben cinc ans".

## Carrièra

### Començament de carrièra
Segon son diploma, Cox travalhèt coma conselhièra de parlamentari Joan Walley, abans d'anar dos ans a Brussèlas dos coma conselhièra de Glenys Kinnock, membra de Parlament Europèu. Cox trabalhèt per l'organizacion umanitària Oxfam e Oxfam International entre 2001 e 2009, d'en primièr a Brussèlas coma responsabla politica e pòrta paraula a l'Oxfam GB in 2005, e cap de las campanhas d'Oxfam International a Nòva York en 2007. Dins son trabalh Oxfam encontrèt de grops desvavorizats al Darfor e en Afganistan qu'influencièron sa carrièra politica.

Lo trabalh de Cox dins l'umanitari la menèt a conselhar Sarah Brown (esposa de l'ancian Primièr Ministre anglés Gordon Brown), que menava la campanha per prevenir la mortalitat mairala. Cox èra la presidenta nacionala de Malhum de las Femnas del *Labour Women's Network e conseilhièra màger de Freedom Fund*, e l'associacion abolicionista.

### Carrièra politica
Cox foguèt causida pel PT per èsser candidata a sèti de Batley and Spen demorat vacant per Mike Wood en 2015.  La circonscripcion de Batley and Spen es considerada coma aisida pel PT, e Cox ganhèt amb 43.2% del vòte, aumentant la majoritat del PT de 6,051.
[esquèrra|vinheta|La ciconscripcio de Cox , Batley and Spen, en [Yorkshire de l'Oèst|Yorkshire de l'oèst]]
Cox faguèt son discors inogural a la Cambra de la Comunas lo 3 de junh de 2015, celebrant la diversitat etnica de sa circonscripcion, tot esn soslinhant l'escomesa economica que deu afrentar la comunautat e exortant lo govèrn a tornar pensar son apròche economica de relança. 

Cox fasiá campanha per una solucion a la Guèrra Civila Siriana En octobre de 2015 escriguèt amb lo parlamentari convervator Andrew Mitchell, un article dins *The Observer* argüissent que la fòrça militàrias britanicas poiriá realizat una solucion etica pel conflicte, coma la creacion de Zona d'exclusion aeriana a l'interior de Siria. Al meteis mes Cox lancèt lo grop interparlamentari dels amics de Siria, ne prenguèt lo cap. Dins lo vòte a las Comunas en December per aprovar l'intervencion britanica contra ISIL a Syria, Cox s'abstenguèt cresent que l'estrategia melhora seriá de tanben combatre Bashar al-Assad e sas "bombas barril cecas".

Cox èra membra de *Labour Friends of Palestine & the Middle East*, e cridèt per levar lo blocatge de la Listra de Gaza. 

Cox suportava la capanha del "Remain" pel referendum de 2016 sus la permanéncia de la Granda Bretanha a l'Union Europèa. Après sa mòrt, la campanha foguèt suspenduda lo jorn seguent.

## Mòrt
drecha|vinheta|La bibliotèca a Birstall ont Cox deviá far permanéncia al moment de l'ataca
Lo 16 de junh de 2016, Cox foguèt tuada per balas e escotelada fòra de la bibliotèca a Birstall, Yorkshire de l'oèst, ont deviá far permanéncia a 1:00&nbsp;pm.

Segon los testimònis, se tirèt tres còps—un près del cap —e se l'escotelèt mai d'un còp. Un òme de 77 ans Bernard Kenny, foguèt escoletat a l'estomac ensejant de l'aparar.  Los primièrs rapòrts indican que lo tiraire cridèt "Britain first" al moment de l'ataca. Lo partit de drecha extrèma Britain First publiquèt una declaracion denegant tota participacion o encoratjament dins l'ataca.

Quatre oras après l'ataca, la polícia ononcièt la mòrt de Cox. Es la primièra parlamentària masacrada dempuèi 1990 que moriguèt lo Conservator Ian Gow, victima d'una veitura bomba de l'IRA. Una ceremonia in memoriam de debanèt a la glèida de Sant Pèire de Birstall, lo jorn seguent.

Thomas Mair, 52 ans, un elector de Cox amb de precedents psiquiatrics e ligat a la US National Alliance, un grop neonazi dels EUA, foguèt arrestat al subjècte de la mòrt pauc après l'ataca. Lo jorn après l'ataca, la polícia del Yorkshire de l'Oèst afirma que Cox foguèt la victima d'una "ataca ciblada" e que los ligams del suspècte amb la drecah extrèma son una "linha prioritària de l'enquèsta" al subjècte del motiu. Lo 18 de junh, amoncia que Mair es acusat de murtre, lesions corporalas gravas, possession d'arma de fuòc amb intension de comentre un acte criminal e possession d'una arma ofensiva. Deu comparetre lo 20 de junh.

L'espós de Cox, Brendan, publiquèt una declaracion après sa mòrti, cridant las gents de "lutar contra l'òdi que la tuèt". D'entre aqueles que faguèron omenatge a Cox, Jeremy Corbyn cap del PT, la descriu coma qualqun de "dedicada a nos menar a la nautor de nòstras promesas d'ajudar lo mond es desvolopament e enforçar los drech de l'òme", alara que lo Prièr Minister David Cameron diguèt qu'èra "una estèla pels sieus electors, una estela pel parlament, a just en fàcia de l'ostal". Lo President dels EUA Barack Obama telefonèt a Brendan Cox per las condolences. Lo Parlament foguèt reünit lo 20 de junh de 2016 fper un omenatge a Cox.



## Vida personala
Cox èra maridada amb Brendan Cox, qu'èra conselhièr al desvolopament internacional de Gordon Brown. An dos enfants, de tres e cinq ans a la mòrt de la maire.

La fimilha de Cox's divisava lo tempsentre l'ostal de circonscripcion e un ostal nau sus la Tamèsi, estancada près de Tower Bridge a Londres.

## Referéncias